JohanHeinsen/ENO huggingface dataset:
Aalborg Stiftstidende, 1845-11-03
Onsdagen den 5te November 1845, Kl. 7, opføres: Den første Kjærlighed, Lystspil i 1 Act efter Scribe ved Heiberg; derefter (for første Gang: Kong Renes Datter, lyrisk Drama i 1 Act af Professor Hertz. Til denne Forestilling er Prisen eens over hele Huset.
Aalborg Stiftstidende, 1845-11-03
Næste Forestilling gives paa Fredag. Orlamundt. Hænder.
Aalborg Stiftstidende, 1845-11-03
Det store Panorama, som i 3 Aar har med Held været foreviist i Kjøbenhavns berømte Sommer-Tivolie, bliver her i Staden foreviist fra førstkommende Søndag den 2den til den 16de November, hver Dag fra Kl. 10 Formiddag til Kl. 1 og fra Kl. 5 til 9 ½ Eftermiddag, den store Sal i Klosteret, og bestaar af: Det store Slag ved Leipzig, stort Rundmaleri med flere hundrede Tusinde livfulde Figurer, og sees alene i 45 store optiske Glas; det berømte Sommer-Tivoli ved Kjøbenhavn; Staden Venedig, stort Maaneskinstykke med Fakkeltog paa Søen &c.; Staden Prag, Florentz og flere pragtfulde Rundmalerier. Prisen er for Voxne 24 s. (Børn det Halve).
Aalborg Stiftstidende, 1845-11-03
Da dette Panorama, som er det største, der har været foreviist i Danmark, overalt har vundet særdeles bifald, tor vi anbefale samme til det ærede Aalborger Publicums Opmærksomhed og Deeltagelse. Speth & Jørgensen.
Aalborg Stiftstidende, 1845-11-03
En Dreng kan strax blive antagen i Lære hos Blikkenslager Andersen, paa Hjørnet af Nørregade og Fjord gaden.
Aalborg Stiftstidende, 1845-11-03
At Commissionen for Fattigvæsenet herefter afholder sine ordinaire Møder i Skolegadens Fattighuus hveranden Onsdag, Eftermiddag Kl. 3 – første Gang den 5te dennes, – bekjendtgjøres herved. Aalborg, den 1ste Novbr. 1845. Commissionen for Fattigvæsenet.
Aalborg Stiftstidende, 1845-11-03
At Underviisningen i Friskolen tager sin Begyndelse Torsdagen den 6te dennes, bringes herved til offentlig Kundskab. Aalborg, i Commissionen for Skolevæsenet, den 3die November 1845. Bal. i Selskabet "den borgerlige Forening" förstkommende Söndag den 9de November, som aabnes Kl. 7 Aften. Directionen.
Aalborg Stiftstidende, 1845-11-03
Generalforsamling. afholdes i Selskabet, den borgerlige Forening"Løverdagen den 8de Novbr. førstkommende, Aften Kl. 8. Hvorved bliver ballotteret paa ny anmeldte Medlemmer. Directionen.
Aalborg Stiftstidende, 1845-11-03
Et ungt Menneske, som er vel bevandret i Comptoir forretninger, og er kyndig i det engelske og tydske Sprog, ønsker sig Emploi ved Handelen paa Vilkaar at blive udlært i 3 Aar imod som Honnorar at erholde Kosten. Reflecterende ville behage at aflevere billet paa Adressecomptoiret mærket H. Kjoltörret Malt. kan faaes tilkjöbs, og ombyttet 1 Tde. Malt imod 9 Skpr. god Grad. Byg hos H. C. Kragh i Nibe.
Aalborg Stiftstidende, 1845-11-03
En hvid Ko mærket V. er bleven optaget af en Mand heri Byen. Stedet anviser Adressecomptoiret.
Aalborg Stiftstidende, 1845-11-03
Almanakker for 1815, faaes hos Undertegnede, at 100, 7 Rbd. 1 Mk. 12 s., 50, 3 Rbd. 3 Mk. 14 s., 25,1 Rbd. 4 Mk. 15 s., Dus. 5 Mk. 4 s. Rottbøll Sadolin, Boghandler og Bogbinder. Holmblads extra fine Kort til 4 Mk., 3 Mk. 4 s. og 2 Mk. 12 s. pr. Spil. Tarok Kort, 4 Mk.; Grav Kort, 2 Mk. Rottbøll Sadolin.
Aalborg Stiftstidende, 1845-11-03
Et Torklæde af sort Atlas med mørk Forværkskantning er tabt paa Gaden i Fredags Aftes. Adressecomptoiret anviser Eieren.
Aalborg Stiftstidende, 1845-11-03
Tørt Bøgebrænde kan erholdes hos Øhlenschlæger. L. Thaarup i Sundby modtager som sædvanlig Tøi, til Stampning. Tøi til Stampning modtages og expederes meget hurtigt af Farver N. Jørgensen ved Vesterraa. Førstkommende Onsdag den 5te November attraaes bortsolgt ved Auction 30 fede Beder og endeel fede Faar i Rold Kro. Lysthavende ville møde Formiddag Kl. 10.
Aalborg Stiftstidende, 1845-11-03
Efter Begjæring af svenskenorsk Viceconsul, Agent Lützhøft i Thisted, som Mandatarius for Capitain C. F. Kahe førende den paa Thyborøn Strand indstrandede Skonnertbrig Favoriten af Gothenborg bliver, Mandagen den 10de November førstkommende, om Formiddagen Kl. 9, afholdt offentlig Auction paa bemeldte Strand over det Bjergede af bemeldte aldeles sønderslaaede Skib, bestaaende af 2 næsten aldeles nye Skibs=Ankere, 1 nyt Varpanker, 2 særdeles gode Ankerkjettinger, 1 Kabbel toug, 1 Pertline, en stor Deel kappet Tougværk, nogle hele og nogle forrevne Seil, 1 Bradspil, Master, Bougspryd, Ræer, Stænger, Blokke, Jernkjettinger, Jernbolte, Spyer, samt en betydelig Deel større og mindre Vrag, hvoriblandt endeel Dæksplanker og Bjælker m.m. Herredsfogedcontoiret paa Teglgaarden, den 29de October 1845. Claudi. Dette Nr. redigeret af J. Chr. Borch. Trykt med Hurtigpresse i Udgivernes Officin.
Aalborg Stiftstidende, 1845-11-04
Aalborg Stiftstidende Adresse-Avis. Aar 1843. No 219. Tirsdagen den 4de November.
Aalborg Stiftstidende, 1845-11-04
Denne Avis, som udgives af Jens Chr. Borch & Bernhard Røe og redigeres af Sidstnævnte, udgaaer 5 Gange ugentlig og kan bestilles paa alle kgl. Postcomptoirer i Danmark og Hertugdømmerne samt paa Stiftsbogtrykkeriet i Aalborg, hvor Prisen er 7 Mk. 8 s. qvartaliter.
Aalborg Stiftstidende, 1845-11-04
Udlandet. I Algerien have General Bourjolly og Oberst, Saint Arnand iværksat deres Forening. Bon Mersaangreb med 300 Ryttere den 18de en Stamme under Mostaganems Mure. Oberstlieutenant Mellinet slog ham tilbage. 3 Stammer ere faldne fra Underdivisionen Oran, det er de første i denne Provinds. – De 7000 Mand, som ere indskibede paa "Labrador i Portvendres, ere de første fra Frankrig til Oran indtrufne Tropper; deres Ankomst har gjort den bedste Virkning og vil bidrage til at holde fast paa de Stammer, som endnu ikke ere frafaldne. De til Afrika bestemte Regimenter skulle afløse Garnisonerne i de algierske Kyststæder, for at de gamle Garnisonstropper, som allerede ere climatiserede, kunne anvendes af Bugeaud til hans Operationer i det Vestlige. – J Lorient er befalingen om saa hurtigt som muligt at udruste 3 Sei- og 3 Dampskibe allerede udført. Disse 6 Skibe skulle udgjøre endeel af den vestafrikanske Station og ere alle besatte med det sværeste Skyts og Marine-Jnfanteri.
Aalborg Stiftstidende, 1845-11-04
Selskabet for Jernbanen over Landtungen ved Panama er definitivt stiftet. – Jesuiterne skulle have til Hensigt at sætte endeel af deres Formue i tydske Jernbaner.
Aalborg Stiftstidende, 1845-11-04
Som man vil vide i Paris, vil Keiseren af Rusland, opholde sig længere Tid i Jtalien, for selv at være nærmere ved Underhandlingerne om et Giftermaal imellem Storfyrstinde Olga og en Søn af Hertugen af Moden. Den italienske Luft skal allerede have havt en velgjørende Jndflydelse paa Keiserindens Helbred. Olgas Skjønhed bliver overordentlig priist i de italienske Beretninger. Keiserens Reise gaaer directe til Palermo, hvor han vil blive til Slutningen af November. Paa Tilbagereisen vil han besøge Rom og maaskee opholde sig der 8 Dage.
Aalborg Stiftstidende, 1845-11-04
J Madrid skal ligesom i Lissabon bestaae en under Committeen i Gibraltars Direction sorterende Undercommittee, til Hvervning af Officerer til Abdel Kaders Tjeneste.
Aalborg Stiftstidende, 1845-11-04
Kongen af Hannover har skjænket den sidste af de Göttinger politiske Fanger, Dr. Seidensticker, Friheden, som han var dømt fra for Livstid, paa den Betingelse, at han gaaer i Forviisning til Amerika.
Aalborg Stiftstidende, 1845-11-04
J Østerrig er udstedt Befaling til ufortøvet Bygning af 6 Dampfregatter.
Aalborg Stiftstidende, 1845-11-04
Følgerne af det i den tyrkiske Deel af Croatien herskende Anarchie begynder ogsaa at føles i andre Dele af Bosnien. J Sarajevo har den tyrkiske Befolkning reist sig i Masse mod Jøderne, fordi een af disse aldeles uretfærdigen beskyldtes for at have mishandlet et tyrkisk Fruentimmer. Tyrkerne plyndrede først Synagogen og trængte derpaa som hungrige Ulve ind i forskjellige jødiske Familiers Huse. Man anslaaer deres Ro til 1300 Punge. Tilsidst bemægtigede de sig endog de rigeste og meest anseete jødiske Kjøbmænds Personer og kastede dem i Fængsel for at udpresse endnu større Summer af dem, end dem de havde fundet i deres Boliger. Ved den neGrusumhed, der er foranlediget ved Paschaens Svaghed, ere de fleste af dem bragte til Tiggerstaven.
Aalborg Stiftstidende, 1845-11-04
Den 28de f. M. har den af det norske Odelsthing over Statsraad Voigt nedsatte Rigsret holdt sit første Møde, i hvilket Actor, Høiesteretsadvocat Lous, har begyndt sin Procedure. Sandsynligviis vil Sagens Behandling medtage en Ugestid.
Aalborg Stiftstidende, 1845-11-04
Fædrelandet. Kjøbenhavn, den 3die November. Hs. M. Kongens Upasselighed er nu forsaavidt aldeles hævet, at Hs. Maj. daglig rider ud, tyger imod Enkelte og deeltager i Regjeringsforretningerne. Jmidlertid maa Hs. Maj. dog endnu iagttage nogen Forsigtighed, og Høistsamme kunde derfor ikke efter Bestemmelsen bivaane Tafleet i Tirsdags i Anledning af Hs. M. Enkedronningens Fødselsdag. (O. Th. Av.)¬
Aalborg Stiftstidende, 1845-11-04
– Den russiske Storfyrst Constantin ankom henimod Middag hertil Rheden med et Linieskib og en Fregat, der, som det siges, i Forening med flere forventende Krigsskibe, ere bestemte til Palermo, hvor Keiserinden vil tilbringe Vinteren. Fregatten havde i Orcanen afvigte Mandag lidt adskillig Havari ved brækkede Knæer o. des, og maa modtage Reparaturer hersteds. Et stort Dampskib paa 500 Hestes Kraft, der havde ledsaget Flotillen for at bugsere den igjennem Sundet, er blevet saa medtaget i Stormen, at det maatte vende tilbage til Constadt. Storfyrst Constantin blev complimenteret ombord paa sit Admiralskib af Prindserne af Hessen og Glücksborg, der ledsagede Hs. Keis. Høihed iland.
Aalborg Stiftstidende, 1845-11-04
– Jfølge O. Th. Av. er der fortiden et nyt Udkast til en Trykkefriheds=Anordning under Arbeide. Ligeledes skal der være gjort de fornødne Forarbeider til ved et Lovbud at ordne de fremmede Secteres Forhold hertillands, navnlig med Hensyn til Baptisterne.
Aalborg Stiftstidende, 1845-11-04
Ligesom Vexeldiscontoen, efter de sidste Postefterretninger fra Hamborg, der er vegen ned paa 4 1/2 Proc. og alle Jernbane- og andre Papirer atter stegne, saaledes viser Pengemarkedet her sig ogsaa meere lettet og et bedre Disconto forhold vil forhaabentlig ogsaa her nu indtræde. – Efterretningen om de Roeskilde-Korsørske Jernbaneactiers Tegning i Birmingham har endnu ikke aldeles villet stadfæste sig og Actierne faldt ogsaa i Hamborg fra 95 til 90, men ere dog atter gaaede lidet høiere.
Aalborg Stiftstidende, 1845-11-04
- Af de ved Hr. Jac. H. Lundt i England indkjøbte Dampskibe er "Victory sandsynligviis i Stormen blevet et Rov for Bølgerne og "Sultan, menes nu at ville blive employeret til Møensfarten. Victory var assureret, dog ikke for sit fulde Beløb, saa at Entrepreneuren uheldigviis træffes af Tab ved denne Leilighed.
Aalborg Stiftstidende, 1845-11-04
De 50,000 Rbd. i Classelotteriets sidste Trækning ere vundne af en af Finantsminister Moltkes Kudske i Forening med Kromanden i Corporalkroen. Sidstnævnte havde besørget Seddelen tagen, og hans Makker, som aldrig har spillet i det store Lotteri før, vidste ikke engang hvad Nummer han havde, forinden han forgangen Dag kom forbiCorporalkroen med sit Herskab, og der underrettedes om den ham vederfarede Lykke. (O. Th. Av.)Et Privatbrev, dat. Reikjavik den 3die Octbr., melder, at Heklas Eruption endnu dengang vedvarede, uden dog endnu at have anrettet synderlig Skade. Samme Brev melder, at Sommeren paa Jsland har været overordentlig god samt at Høravlingen overalt i Landet er lykkedes særdeles godt. J Reikjavik har hersket en der ukjendt Livlighed paa Grund af Althingets Afholdelse. (Flyvep.)
Aalborg Stiftstidende, 1845-11-04
Ved Gewandthausconcert i Leipzig den 23de Octbr. udførtes en stor hervisk Overture, af vor Landsmand Rudolff Willmers, som gjorde ualmindelig Lykke. Hr. Will mers var selv kommen til Leipzig, for at drigere Overturen."(Flyvep.)¬
Aalborg Stiftstidende, 1845-11-04
J "Times" fortælles, at en Hest "Spencer", som ved offentlig Auction, den 2den September, var bleven til slaaet en Bogholder ved det Hull-Londonske Dampskibsselskab for 5 Lst., senere er kjøbt for 370 Guineer af Baron Bardensleth, der som Staldmester hos Hs. M. Kongen af Danmark har været i England for at gjøre Jndkjøb af Heste, Det er unægtelig, hvis Tallene ere rigtige, en god Handel – for Bogholderen. Fædrel.) I Aviserne aflægge flere reddede Familier fra Skovshoved deres Tak til den menneskekjærlige Capitain paa Dampskibet "Herthal, Hr. Wrisberg, samt Styrmand Rander, og Mandskabet, som Mandagen den 27de October saa ædelmodigen vovede deres Liv, for i Stormen at frelse 2 Fiskerbaade med 6 Mand i, der upaatvivleligen uden disse Brave, havde været et Rov for det frygtelige Eiement.
Aalborg Stiftstidende, 1845-11-04
– Den idag udkomne 33te Levering af "Dansk Pantheon, bringer et Portrait med biographisk Skizze af J. D. Herholdt. Flyvep. omtalte for kort Tid siden, at en Bonde fra Vriersløv i Nærheden af Valby var bleven overfalden og bunden af to Mandspersoner og et Fruentimmer, hvorefter disse havde i hans Hjem fraranet ham endeel Penge og derefter fat Jld paa hans Huus. Flere Omstændigheder skulle imidlertid have ledet til Formodning om, at det Hele, er et Opspind af Bonden, og at han selv har sat Jld paa sit Huus. Endeel et Sted i Nærheden skjulte Sengeklæder skulle især have vakt denne Formodning. Bonden er arresteret, men, saavidt vides, har han endnu ikke tilstaaet.
Aalborg Stiftstidende, 1845-11-04
Tobaksfabriker Schiøtz erklærer i Adresseavisen den i Berl. Td. meddeelte Beretning om den i Fabriken opkomne Jldløs for aldeles urigtig. Tvende Lofter og Lofterne over Hanebjelkerne ere brændte, circa 70,000 Cigarter aldeles brændte og ødelagte, Varelageret tildeels ødelagt af Vand, og Fabrikslocalet kan neppe afbenyttes i Vinter, formedelst Fugtighed.
Aalborg Stiftstidende, 1845-11-04
For et Aars Tid siden viste en Kat i et Huus heri Staden Symptomer paa Galskab. Den tilkaldte Veterinair foreskrev nogle Lægemidler og Tjenestepigen blev afsin Madmoder, der havde fattet Forkjærlighed for Katten, befalet at holde den, medens Lægemidlerne bleve den indgivne, Det rasende Dyr hed Pigen i Fingeren og hun maatte bringes paa Hospitalet, hvor den arme Pige i et Aar har maattet udstaae de skrækkeligste Operationer, paa den ene Haand ere alle Fingrene blevne afsatte, og da dette ikke har hjulpet skal nu ogsaa Armen amputeres, skjøndt man tvivler om at Pigens Liv derved vil frelses. Dette kan tjene til sørgelig Advarsel mod den uforsigtige Maade at omgaaes med Huusdyr, som mange gjøre sig skyldige i; navnlig med de nævnte, hvis Bid, naar de ere syge eller have Killinger, er meget farligt. (Flyvep.)
Aalborg Stiftstidende, 1845-11-04
Befordringer og Afgang. D. 29de Octbr. er surnummerair Portcontrolleur i Kjøbenhavn Secretair A. W. Starck udn. til virkelig Portcontrolleur steds. D. 25de er Toldcontrolleur i Haderslev, Lieutenant Rumohr, i Naade entlediget med Pension. D. 29de er Pakhuusforvalter ved Kjøbenhavns Toldbod, Kammerr. Christensen, efter Ansøgning form. Svagel, i Naade entl. med Pension.
Aalborg Stiftstidende, 1845-11-04
Læserne ville erindre, at der af Dhrr. Kjøbmænd Hagemann og Sandborg ligesom af Klubdirectionen i Viborg, blev til det kgl. danske Cancelli indgivet tvende Klager, den ene over Stiftamtmandens Jndskriden i et af fornævnte Herrer Kjøbmænd arrangeret Selskab, hvor Hr. Barfod, tilligemed Flere var tilstede som Gjæst, den anden over Politimesteren for det af ham nedlagte Forbud imod at Hr. Barfod i Klublocalet maatte holde noget Foredrag. Efter at disse Klager vare indsendte til Cancelliet, beordrede Samme optaget Forhør over det under Hr. Barfods Ophold der Passerede; en Snees Personer blev i den Anledning stillet for Forhør, men da de forskjellige Forklaringer stemmede temmelig overeens, og isærdeleshed aldeles i det væsenligste Punct, nemlig: "at det var efter speciel Jndbydelse at de Mødende havde indfundet sig til dHrr. Hagemanns og Sandbergs Selskab, saa fandt Vedkommende det vel ikke Umagen værd at lade de øvrige Deeltagere i bemeldte Selskab afhøre, hvis Antal vel i det Hele beløb omtr. 60 a 70 Personer, og Forhørerne sluttedes og indsendtes til Cancelliet. – Resultatet af den hele Historie har imidlertid været: at Cancelliet aldeles har givet de af ovennævnte Øvrighedspersoner ved denne Leilighed trufne Foranstaltninger Medhold. (Vib. Av.) Hertil maae vi føie, at, saavidt vi kjende til Sagen, har Cancelliet aldeles ikke bifaldt Stiftamtmandens Optræde som activ Politimester; men der er naturligviis forskjellige Maader at tilkjendegive dette paa og i alt Fald er det ikke alle Tilkjendegivelser der komme til Publicums Kundskab.
Aalborg Stiftstidende, 1845-11-04
Advocat Blaunfeldts Sag i Flensborg mod Advocat Bruhn i Aabenraa blev af Magistraten i sidstnævnte By optagen til Doms afvigte 9de Octbr. Retten skjønnede ikke, at Bruhn kunde idømmes nogen Bøde, men vel tilholdes at erstatte Sagens Omkostninger og give Modparten en pripat Æresopreisning. Retten idømte derfor Anklagede til at betale Sagens Omkostninger med 64 Rbd. og for Retten bede Klageren om Forladelse, samt tilbagekalde de mod Klageren hos Gjæstgiver Rudebek udstødte Fornærmelser. Anklagede erklærede sig tilfreds med Dommen, og da Blaun feldt havde erklæret at ville renoncere paa Afbigten, tilbagekaldte Bruhn hine ærerørige Ord og beskyldninger ved Protocollen. (Danne.)¬
Aalborg Stiftstidende, 1845-11-04
J og omkring Odense hersker i denne Tid en paafaldende Døde ighed iblandt Hestene.
Aalborg Stiftstidende, 1845-11-04
J Søndags Aftes udbrød Jld i Tømmermester Alrøes Kjelder i Viborg, hvor der henlaae flere Læs Lyng og Lyngtørv, der brændte. Jlden slukkedes efter et Par Timers Forløb. Stedet var for nogle Dage siden omtaxeret til Forhøielse i Assurance, ligesom Mobilierne, der meget ramboneredes ved at udbringes af Huset, skulle have været assurerede for en Sum der nok sikkrer Eiermanden for Tab. Tømmermesteren er foreløbig arresteret. (Vib. Av.)J Thisted have flere Eiere af de Liimfjorden tilstødende, Grunde efterhaanden inddæmmet Grundstykker, paa hvis Erhvervelse de have anholdt om Concession. Da det paa Grund af den tiltagende Seilads igjennem Aggercanal har viist sig ønskeligt, om Havnen kunde erholde en Udvidelse, og det som Følge deraf er af Vigtighed, at de til Havnen stødende Fjordbredder saavidt muligt sikkres denne, har Generaltoldkammeret i Skrivelse til Cancelliet udtalt Ønskeligheden af, at det ikke tillades de private Grundeiere at foretage nogen yderligere Opfyldning i Fjorden, men at Tilladelse hertil forbeholdes Havnevæsenet. (A. f. H. . T.) Jndvielsen af Colding lærde Skoles nye Bygning foregik Torsdagen den 23de October. Til denne Høitidelighed, som afholdtes Kl. 111 1/2 i Skolens nye Solennitets- og Gymnastiksal, var indbudet ved et Program af Rector Mag. Jngerslev, som indeholder Bidrag til Skolens Historie i ældre og nyere Tid. Jndvielsen af Skolen skeete ved Tage Müller. J sin Tale udviklede Biskoppen den Betydning, som Jdealet har i en Skole og Forholdet imellem dettes og Livets Fordringer; efter Jndvielsen af Bygningen forkyndte Biskoppen tillige Mag. Jngerslev som Rector for Skolen. Derpaa udviklede denne i en kort Tale den Betydning, som Studiet af den gamle Literatur endnu har, navnlig fra det religiøse og christelige Standpunct; ved samme Leilighed proclamerede Rector de tre i hans Embedstid fast ansatte Lærere, Overlærer Troel, Adjuncterne Christens og Buch. Senere var i den nye Rectorboligforanstaltet et Festmaaltid for 40 Personer, og samme Aften et Bal for Skolens Disciple, disses Forældre og saa mange Andre, som det var muligt at indbyde, i Alt 200 Personer; dette afholdtes i Selskabet den venskabelige Forenings Locale, som i denne Anledning var ved Hr. Krigsraad, Districtslæge Rosendals, velvillige Omsorg blevet festligen decoreret med Grønt og Blomster. Saavel under Dineren som ved Ballet herskede en glad og festlig Stemning, hvilken ogsaa udtalte sig i en hjertelig og levende Deeltagelse i de Skaaler, som udbragtes for Kongen, Universitetsdirectionen, Ephorater og Biskoppen, som tilstedeværende isærdeleshed, samt mange Flere. Med Ballets Slutning, Kl. 4 om Morgenen, endtes en Fest, som vistnok længe vil forblive i Erindring hos dem, der toge Deel i samme. (Veile Av).
Aalborg Stiftstidende, 1845-11-04
Den 30te Octbr. feirede den gamle, værdige Pastor Fabricius i Sjørring ved Thisted sit 50aarige Embedsjubilæum. Om Formiddagen indfandt sig som Gratulanter, foruden nogle Slægtninge og deeltagende Omgangsvenner, Øvrighed, tilligemed Hundborg Herreds Eeistlige og Sjørring og Thor steds Skolelærere, Sogneforstanderskabet og flere Sognemænd, som lykønskede og overrakte en smuk Sølvdaase i Præsent, tilligemed en hjertelig Skrivelse, der udtalte Pastoratets Agtelse og Kjærlighed til deres retsindige og ærværdige gamle Sjælesørger. Derpaa samledes Alle i Præstegaardens rummelige Sal, hvor en Psalme af Capellan F. W. Trojel blev afsjungen. Derefter tolkede Provst Michelsen i en hjertelig og christelig Tale sin og de Tilstedeværendes Agtelse for Jubeloldingen hvorhos han overrakte Jubeloldingen den ham af Hs. M. Kongen allern, tildeelte Bestalling som Consistorialraad. Derpaa svarede Jubeloldingen, udtrykkende sin Taknemmelighed imod Kongen, de forsamlede Embedsbrødre, Slægtninge og Venner for den ham beviste Ære og Kjærlighed; men især, idet han med smukke og indtrængende Ord kortelig skildrede sit Liv, sin Tak til den algode Gud for hans Førelse i de mange Aar igjennem Glæder og Sorger. Til Slutningen blev afsjungen en Psalme, af samme Forfatter som den foregaaende. (Th. Av.) Aalborg, den 4de November. Med passende Høitidelighed indviedes her idag den nye Borgerskolebygning, der er opført paa den nedbrudte Grotumske Skolebygnings Plads og saavel ved Jndretning som Smag i Bygningstilen gjort værdig til sin Bestemmelse. J Overværelse af Autoriteterne, Skoleungdommen og et talrigt Publicum af begge Kjøn holdt Skoledirectionens Medlem, Hr. Dr. theol. Stiftsprovst Hald, Jndvielsestalen, hvori han henledede Ældres og Yngres Opmærksomhed paa Betydningen af en Fest, der danner Udgangspunctet for vore Unges sædelige og aandige Uddannelse under en Veiledning, som i Aand og Sandhed vil være denne helliget, og opfriskede Taleren tillige Mindet om de hedengangne Velgjørere, Grotum, som havde legeret Eiendommen til Skolevæsenets Brug, og Toldinspecteur, Etatsraad Preetzmann, der som Stifter af Søndagsskolen og ved anden Virksomhed havde erhvervet sig Fortjeneste af det borgerlige Opdragelsesvæsen her i Byen. Før og efter Talen bleve Ingemanniske Cantater afsjungne.
Aalborg Stiftstidende, 1845-11-04
Det Spethiske Panorama, som har været seet i Kjøbenhavn i længere Tid og saavel der som paa andre Steder erhvervet sig bifald, er ankommet hertil og anbefales til Publicum, som derved vil stifte Bekjendtskab med flere interessante Seeværdigeder, Skildringer af historiske Begivenheder osv.
Aalborg Stiftstidende, 1845-11-04
– J de sidste Nætter har Vinteren allerede bebudet sig med Frost og paa de lavere Fjordgrunde har viist sig tynde Jislag.
Aalborg Stiftstidende, 1845-11-04
Copulerede. J Frederikshavn den 24de October Skolelærer Sørensen af Aalborg og Jfr. Seraphine Pettersen. – J Kjøbenhavn den 23de Octbr.: Cand. theol. og Realskolelærer Anton Hansen af Frederikshavn og Jfr. Petersen; den 1ste ds. Adjunct A. B. C. Reumer af Aalborg og Jfr. Anna Ponsaing; den 2den ds. Kjøbmand Jacobsen af Thisted og Jfr. Rachel Trier; den 3die ds. Toldcontrolleur Olsen af Nykjøbing paa Mors og Jfr. Winning.
Aalborg Stiftstidende, 1845-11-04
Handels- og Skibsefterretninger. Paa Hestemarkedet i Suderstapel blev forleden drevet en betydelig Handel med Føll, der af flere udenlandske Kjøbere betaltes til høie Priser, nemlig fra 40 til 60 Rd. slesvig-holsteensk Courant Stykket. For et halvandet Aar gl. Føl blev end- og betalt 88 Rd., og Kjøberen strax igien buden 100 Rd. Circa 200 her opkjøbte Fol gik over Eideren for at føres til Udlandet.